HD 187123 b
HD 187123 b – egzoplaneta, skriejanti apie geltonąją nykštukę HD 187123, esančią Gulbės žvaigždyne. Nuo Saulės sistemos nutolusi apie 157,4 šviesmečio (48,3 parseko). HD 187123 b yra karštojo Jupiterio tipo dujinė milžinė. Planetos masė siekia 0,523 Jupiterio masės, o jos spindulys – apytikriai 1,27 karto didesnis nei Jupiterio. Apie savo žvaigždę planeta apskrieja per maždaug 3,1 paros, jos orbitos didysis pusašis – 0,0426 (± 0,0025) av, o ekscentricitetas – 0,01 (± 0,006). HD 187123 b atrasta 1998 m. Planeta aptikta Havajuose esančioje W. M. Keck observatorijoje, taikant radialinių greičių metodą. Be HD 187123 b, šioje sistemoje dar aptikta HD 187123 c planeta (taip pat dujinė milžinė).